Die wêreld in foto’s – 10 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Feesganger gereflekteer deur middel van ŉ liginstallasie op die tweede dag van die 26ste Szigetfees op die Shipyard-eiland in Boedapest, Hongarye. Die Szigetfees is een van die grootste kulturele gebeurtenisse in Europa wat feesgangers kunsuitstallings, teater- en sirkusoptredes en veral musiekkonserte bied. (Foto: Marton Monus, AP) ŉ Brandbestryder in aksie tydens die Hat-brand naby Fall River Mills in Kalifornië. (Foto: John Locher) Nederland se Rutger Koppelaar in ŉ poging om vir die manspaalspring te kwalifiseer by die Europese Atletiekkampioenskapstoernooi by die Olimpiese stadion in Berlyn, Duitsland. (Foto: Matthias Schrader) ŉ Vrywilliger maak rubbereendjies uit die Chicagorivier bymekaar ná die 13de jaarlikse Chicago Ducky Derby in Chicago. Derby-organiseerders het oor die 60 000 rubbereendjies in die Chicagorivier gegooi om te help met geldinsameling vir die Illinois Spesiale Olimpiese Spele. (Foto: Wang Ping, Xinhua) Mense geniet Vrydag die sonsondergang in Noord-Lombok, Indonesië. Die noorde van Lombok is deur ŉ kragtige aardbewing verwoes wat die land Sondagaand getref het. Duisende geboue is beskadig en talle mense is in die aardbewing oorlede. (Foto: Firdia Lisnawati, AP)